Boereplan: Sonkrag - Bespaar met deeglike beplanning | Landbou
Namibiese boere en ondernemings is Suid-Afrika in talle opsigte ver voor wat die opwekking van sonkrag betref. Hier is sonpanele op die dak van 'n gebou op Hochfeld aangebring. Foto's: Charl van Rooyen
Sonkrag is weer 'n opsie wat baie mense oorweeg sedert nóg 'n prysverhoging deur die nasionale elektrisiteitsverskaffer, Eskom, aangekondig is, terwyl beurtkrag steeds ontwrigtings veroorsaak.
Die tweede aflewering in Landbouweekblad se reeks artikels oor sonkrag gee raad oor take wat besparing kan meebring. Die artikels word geskryf deur mnr. Faan van Niekerk, 'n mynbou-ingenieur wat eers geboer het, daarna in die sitrus-en-mango- vrugteverpakkingsbedryf betrokke was, later verskeie landbou- en bosbouprojekte in Mosambiek behartig het, en hom tans toespits op die ontwikkeling van alternatiewe energie-oplossings vir die boerderybedryf.
Hy word bygestaan deur dr. Gerhard Human, 'n elektriese ingenieur wat sy graad in elektriese ingenieurswese in 2004 aan die Randse Afrikaanse Universiteit verwerf en later sy nagraadse studies aan die Noordwes-Universiteit voortgesit het.